CELEX: 62011TN0618
Language: mt
Date: 2011-12-06 00:00:00
Title: Kawża T-618/11 P: Appell ippreżentat fis- 6 ta’ Diċembru 2011 minn Carlo De Nicola kontra s-sentenza tat-Tribunal għas-Servizz Pubbliku tat- 28 ta’ Settembru 2011 fil-Kawża F-13/10, De Nicola vs BEI

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/65
            
         
      Appell ippreżentat fis-6 ta’ Diċembru 2011 minn Carlo De Nicola kontra s-sentenza tat-Tribunal għas-Servizz Pubbliku tat-28 ta’ Settembru 2011 fil-Kawża F-13/10, De Nicola vs BEI
      (Kawża T-618/11 P)
      (2012/C 25/125)
      Lingwa tal-kawża: it-Taljan
      
         Partijiet
      
      
         Appellant: Carlo De Nicola (Strassen, il-Lussemburgu) (rappreżentant: L. Isola, avukat)
      
         Appellat: Il-Bank Ewropew tal-Investiment
      
         Talbiet
      
      L-appellant jitlob li l-Qorti Ġenerali jogħġobha:
      
                  —
               
               
                  tannulla:
               
            
                  —
               
               
                  il-miżura tat-23 ta’ Settembru 2009 fil-parti li fiha l-Kumitat tal-Appell ċaħad l-appell tiegħu kontra r-rapport ta’ evalwazzjoni għas-sena 2008, kif ukoll l-atti konnessi;
               
            
                  —
               
               
                  ir-rapport ta’ evalwazzjoni għas-sena 2008 kollu kemm hu;
               
            
                  —
               
               
                  il-promozzjonijiet deċiżi fit-18 ta’ Marzu 2009;
               
            
                  —
               
               
                  tannulla l-atti konnessi, konsegwenti u preċedenti kollha, fosthom il-linji gwida stabbiliti mid-Direttorat tar-Riżorsi Umani (fl-ewwel istanza, ir-rikorrent naqqas it-talba għal nuqqas ta’ applikazzjoni).
               
            
                  —
               
               
                  tikkundanna lill-BEI sabiex jikkumpensa d-danni morali u materjali subiti, għall-ħlas tal-ispejjeż tal-kawża, għall-interessi u għad-dannu kkawżat mill-isvalutazzjoni monetarja fir-rigward tal-kreditu kkonstatat.
               
            
                  —
               
               
                  tikkundannah għall-ispejjeż.
               
            
         Aggravji u argumenti prinċipali
      
      Dan l-appell huwa ppreżentat kontra s-sentenza tat-Tribunal għas-Servizz Pubbliku tat-28 ta’ Settembru 2011, li ċaħdet ir-rikors ippreżentat mir-rikorrent fl-ewwel istanza, li kellu bħala suġġett, l-ewwel nett, l-annullament tad-deċiżjoni tat-23 ta’ Settembru 2009 adottata mill-Kumitat tal-Appell tal-Bank Ewropew tal-Investiment, it-tieni nett, l-annullament tar-rapport ta’ evalwazzjoni tiegħu għas-sena 2008, it-tielet nett, l-annullament tad-deċiżjonijiet ta’ promozzjoni tat-18 ta’ Marzu 2009, ir-raba’ nett, l-annullament tad-deċiżjoni ta’ ċaħda ta’ promozzjoni u, il-ħames nett, il-kundanna tal-Bank sabiex jikkumpensa d-danni morali u materjali li huwa jqis li ssubixxa.
      Insostenn tat-talbiet tiegħu, l-appellant isostni:
      
                  A.
               
               
                  Fuq it-talbiet għal annullament
                  
                              (1)
                           
                           
                              l-appellant jikkritika l-fatt li t-TSP kien sostanzjalment naqas milli jagħti deċiżjoni dwar it-talba għall-annullament tad-deċiżjoni tal-Kumitat tal-Appell, li ddaħlet fil-fajl personali tiegħu u li tista’ taffettwa b’mod negattiv il-karriera futura tiegħu;
                           
                        
                              (2)
                           
                           
                              fil-fehma tal-appellant, peress li kkontesta żewġ atti distinti u b’diversi motivazzjonijiet, it-TSP ma jistax leġittimament jirrifjuta li jagħti deċiżjoni, iktar u iktar meta jiġi kkunsidrat li, minn naħa, dan l-istess tribunal dejjem eskluda l-annullament bħala konsegwenza (dik li tolqot l-atti konnessi, konsegwenti u preċedenti, u madankollu mhux awtonomi, iżda marbuta fil-qrib ma dawk iddikjarati nulli u jew mhux effettivi) u, min-naħa l-oħra, C. De Nicola għandu interess ċar anki għal deċiżjoni ġdida tal-Kumitat tal-Appell; li jiddeċiedi dwar il-mertu, u b’differenza mill-Qorti Ġenerali, jista’ anki jissostitwixxi l-evalwazzjoni tiegħu ma’ dik tas-superjuri tiegħu.
                           
                        
                              (3)
                           
                           
                              fir-rigward tal-kontestazzjoni tar-rapport ta’ evalwazzjoni tiegħu, l-appellant jakkuża lit-TSP li, ex officio, l-ewwel nett illegalment irrifjuta li jieħu inkunsiderazzjoni d-diversi fastidji dokumentati li huwa kien subixxa matul is-sena u għalhekk, billi dawwar l-oneru tal-prova, naqas milli jagħti deċiżjoni fuq kważi l-eċċezzjonijiet kollha tiegħu: minn nuqqas ta’ evalwazzjoni ta’ ċertu xogħlijiet għal għanijiet mhux xierqa, minn nuqqas ta’ kunsiderazzjoni tal-ispirtu ta’ inizjattiva eċċezzjonali li wera l-mala fide tal-evalwatur tiegħu, eċċ;
                           
                        
                              (4)
                           
                           
                              jilmenta wkoll dwar il-motivazzjoni żbaljata, li ta’ spiss segwiet l-iżnaturament tat-talba, kif ukoll nuqqas ta’ deċiżjoni dwar ir-raġunijiet ta’ illegalità tal-“Gwida prattika tar-rapport ta’ evalwazzjoni” intiżi għall-possibbiltà ta’ promozzjoni ta’ “ħbieb” u mhux l-“aħjar” u sabiex jiġi evitat l-istħarriġ tal-Qorti Ġenerali, billi biddel in-natura assoluta tal-evalwazzjoni annwali f’waħda relattiva u mingħajr ma qatt ippreċiża liema huma l-kundizzjonijiet sabiex performance tkun eċċellenti, tajba ħafna, konformi mal-aspettattivi jew insuffiċjenti.
                           
                        
                              (5)
                           
                           
                              fl-aħħar nett, l-appellant jilment dwar in-nuqqas ta’ indikazzjoni tal-kriterji użati sabiex ġiet interpretata t-talba messqa minnu quddiem il-Kumitat tal-Appell u sabiex jiġi eskluż li, meta kkontesta n-nuqqas ta’ promozzjoni tiegħu, ma kellux intenzjoni li jikkontesta biss il-promozzjonijiet deċiżi mill-BEI u dokumentati.
                           
                        
            
                  B.
               
               
                  Fuq it-talba għal kumpens
                  
                              (6)
                           
                           
                              fir-rigward tal-kumpens għad-danni morali u materjali li jirriżultaw mill-aġir illegali tal-Bank, għal darb’ oħra C. De Nicola jilmenta dwar id-difiża inammissibili ex officio min-naħa tat-TSP, li l-ewwel nett naqqas it-talba fuq il-bażi ta’ eċċezzjonijiet mhux proposti mill-BEI, u għalhekk ċaħditha billi rreferiet għal litis pendenza li l-parti kienet irrinunzjat għaliha u li ma teżistix, kif ukoll peress li ma ġietx provata, kif ukoll għaliex mhux prevista mill-prattika u wkoll peress li, jekk kellu jiġi konċess kollox, l-allegata talba li tixxiebah kienet pendenti fuq diversi livelli ta’ proċeduri.
                           
                        
                              (7)
                           
                           
                              minbarra dan, C. De Nicola jilmenta dwar nuqqas sostanzjali ta’ teħid ta’ deċiżjoni dwar it-talba ta’ applikazzjoni tat-termini ta’ preskrizzjoni previsti mid-dritt nazzjonali tiegħu, u dan kemm minħabba li l-kuntratt ta’ xogħol tiegħu huwa rregolat bid-dritt privat u anki peress li, bħala parti kontraenti l-iktar dgħajfa, huwa għandu dritt li jiġu applikati regoli iktar favorevoli lejh.
                           
                        
                              (8)
                           
                           
                              Fl-aħħar nett, huwa jilmenta dwar in-natura żbaljata tal-premessa li bbaża fuqha t-TSP, peress li huwa kellu l-intenzjoni li jikkontesta l-aġir illegali tal-prinċipal tiegħu, filwaqt li l-qorti tinsisti li ssib att illegali, billi tippretendi li tapplika għall-kuntratt ta’ xogħol tiegħu rregolat mid-dritt privat dawk id-dispożizzjonijiet li minflok huma intiżi espressament għall-membri tal-persunal tas-servizz pubbliku.